2,4-டைமெத்தில்பென்டேன்

2,4-டைமெத்தில்பென்டேன் (2,4-Dimethylpentane) என்பது C7H16  என்ற மூலக்கூற்று வாய்ப்பாட்டால் விவரிக்கப்படும் ஓர் ஆல்க்கேன் ஆகும். எண்ணெய் சுத்திகரிப்பு ஆலைகளில் இந்த நிறமற்ற ஐதரோ கார்பன் பெருமளவில் தயாரிக்கப்படுகிறது. புரோப்பிலீன் சேர்மத்தால் ஐசோபியூட்டேன் ஆல்க்கைலேற்றம் செய்யப்படுவதால் 2,4-டைமெத்தில்பென்டேன் உருவாகிறது. பொதுவாக இதை ஆல்க்கைலேட்டு என்கிறார்கள். பிற பெட்ரோலியப் பொருட்களுடன் இதைக் கலந்து உயர் ஆக்டேன் எரிபொருள் தயாரிக்கப்படுகிறது. நேர்கோட்டு எப்டேன் போல அல்லாமல் 2,4-டைமெத்தில்பென்டேன் விரும்பப்படும் எரிபொருளாகக் கருதப்படுகிறது. ஏனெனில் இதனுடைய கிளைக் கட்டமைப்பு உள்வெடிப்பு இல்லாத எரிதலை அனுமதிக்கிறது. 


 மேற்கோள்கள் 

பகுப்பு:ஆல்கேன்கள்